OBRTNIČKA ŠKOLA BJELOVAR

DR. ANTE STARČEVIĆA 26

Zapisnik

Sa pedeset i osme sjednice Školskog odbora Obrtničke škole, održane 27.03.2025. godine u prostoru Obrtničke škole Bjelovar. Pozivi su poslani svim članovima Školskog odbora putem e maila kao i materijali. Prisutni : Vjekoslav Marković, Kristina Abramović, Ivana Tudić i Ivan Novak. Odsutni: Saša Novak ( ispričao se), Nikola Nikolić i Sandra Talić.

Utvrđeno je da postoji kvorum za donošenje odluka.

Dnevni red:

1. **Usvajanje zapisnika sa 57. sjednice Školskog odbora**
2. Prijedlog odluke o izvršenju Financijskog plana Obrtničke škole Bjelovar za 2024. godinu
3. Prijedlog Odluke o raspodjeli financijskog rezultata za 2024. godinu
4. Prijedlog ravnatelja za zasnivanje radnog odnosa za radna mjesta po raspisanom natječaju od 06.03.2025. godine.
5. Davanje suglasnosti za nabavu klima-uređaja.
6. Obavijest o prestanku govora o radu zbog odlaska u mirovinu
7. Aktualnosti

**1.A) Na zapisnik s 57. sjednice održane 25.02.2025. nije bilo primjedbi te je zapisnik jednoglasno usvojen.**

**Ad. 1. Zaključak: Usvojen je zapisnik s 57. sjednice Školskog odbora održane 25.02.2025. godine.**

2.A) Prijedlog odluke o izvršenju Financijskog plana Obrtničke škole Bjelovar za 2024. godinu

Prisutni članovi su dobili ne e-mail tablični prikaz izvještaja o izvršenju Financijskog plana Obrtničke škole Bjelovar za 2024. godinu. Voditeljica računovodstva Andrijana Poljan upitala je prisutne da li imaju kakvih pitanja vezano za navedeno izvješće, a kako nitko nije imao pitanja isto je dano na usvajanje te jednoglasno prihvaćeno i donesena je odluka o usvajanju izvještaja o izvršenju financijskog plana za 2024. godinu.

**Ad. 2. Zaključak: Školski odbor je donio odluku o usvajanju izvještaja o izvršenju Financijskog plana Obrtničke škole Bjelovar za 2024. godinu.**

3.A) Prijedlog Odluke o raspodjeli financijskog rezultata za 2024. godinu

Prijedlog odluke o raspodjeli financijskog rezultata za 2024. godinu objasnila je voditeljica računovodstva Andrijana Poljan.

Ovom se Odlukom utvrđuje rezultat poslovanja, raspodjela rezultata poslovanja, način pokrića manjka prihoda, utroška viška prihoda, te način pokrića manjka prihoda od nefinancijske imovine utvrđenog financijskim izvještajima za 2024. Godinu.

Obrtnička škola Bjelovar je u 2024. godini ostvarila višak prihoda nad rashodima u iznosu =25.320,39 eura, koji se sastoji od:

* manjka prihoda nad rashodima iz decentraliziranih sredstava u iznosu =-4.071,63 eura, za rashode poslovanja
* manjak prihoda po projektu mobilnosti Europske unije „Mladi obrtnici u Europi“ =17.897,86 eura
* višak prihoda od projekta mobilnosti Europske unije „Obrtnici bez granica“ =24.023,20 eura
* višak prihoda nad rashodima za E-tehničara u iznosu od =289,98 eura
* viška prihoda nad rashodima iz vlastitih izvora osnovnih poslova učenički servis u iznosu =22.976,70 eura

Manjak prihoda nad rashodima u 2024. godini iz decentraliziranih sredstava u iznosu =-4.071,63 eura, pokrit će se doznakom iz županijskog proračuna u 2025. godini

Manjak prihoda po projektu mobilnosti „Mladi obrtnici u Europi“, u iznosu =17.897,86 eura, pokrio se prenesenim viškom prihoda iz 2023. godine

Višak prihoda po projektu mobilnosti „Obrtnici bez granica“ u iznosu =24.023,20 eura prenesen je u 2025. godinu, kada će se projekt realizirati

Višak prihoda nad rashodima iz vlastitih izvora od učeničkog servisa u 2024. godini u iznosu =22.976,70 eura prenijet će se u 2025.godinu, a biti će utrošen za potrebe troškova redovnog poslovanja, te nabavu opreme po dobivenoj suglasnosti za utroškom vlastitih prihoda od nadležnog proračuna.

Obrtnička škola Bjelovar u 2024. godini ostvarila je manjak prihoda od nefinancijske imovine u iznosu =-12.995,69 eura koji se sastoji od:

* Manjka prihoda nad rashodima iz državnog proračuna u iznosu =-600,00 eura
* Manjka prihoda nad rashodima iz županijskog proračuna u iznosu =-5.027,43 eura
* Manjka prihoda nad rashodima iz osnovnih poslova vlastite djelatnosti ( učenički servis) u iznosu =-7.368,26 eura

Manjak prihoda za nabavu nefinancijske imovine iz županijskog proračuna pokrio se doznakama iz županijskog proračuna za nabavu nefinancijske imovine pa je u poslovnim knjigama za 2024.god. izvršena obvezna korekcija rezultata za kapitalne prijenose, te umanjen manjak od nefinancijske imovine u iznosu =4.424,55 eura.

Manjak prihoda za nabavu nefinancijske imovine iz županijskog proračuna pokriti će se doznakom u 2025. godini u iznosu od =602,88 eura po Odluci Školskog odbora u 2025. godini, izvršit će se korekcija rezultata za kapitalne prijenose, te umanjiti manjak od nefinancijske imovine

Manjak prihoda za nabavu nefinancijske imovine iz državnog proračuna pokrio se doznakama iz državnog proračuna za nabavu nefinancijske imovine pa je u poslovnim knjigama za 2024.god. izvršena obvezna korekcija rezultata za kapitalne prijenose, te umanjen manjak od nefinancijske imovine u iznosu =600,00 eura

Manjak prihoda od nefinancijske imovine od osnovnih poslova vlastite djelatnosti u iznosu =7.368,26 eura pokrit će se viškom prihoda poslovanja iz tog izvora ostvarenog u 2024.god. po Odluci Školskog odbora u 2025. godini.

Stanje na osnovnim računima podskupine 922 koja su iskazana u financijskim izvještajima na dan 31.12.2024. utvrđena su kako slijede:

 - Višak prihoda poslovanja u iznosu =56.919,64 eura

 - Višak prihoda poslovanja

* Manjak prihoda od nefinancijske imovine u iznosu =-7.971,14 eura

Višak prihoda poslovanja koristit će se za pokriće manjka prihoda od nefinancijske imovine u iznosu =7.971,14 eura, tako da će nakon knjiženja raspodjele rezultata u 2025.godini biti knjižen višak prihoda poslovanja u iznosu =48.948,50 eura.

Manjak prihoda poslovanja od nefinancijske imovine pokrit će se viškom prihoda poslovanja kako je u Članku 3. navedeno.

Za preneseni višak prihoda u iznosu =48.948,50 eura treba izvršiti izmjenu financijskog plana za 2025.godinu.

Nakon izlaganja prijedlog Odluke je dan na usvajanje te je isti jednoglasno usvojen i donesena je Odluka o usvajanju izvršenja Financijskog plana Obrtničke škole Bjelovar za 2024. godinu.

**Ad. 3. Zaključak: Školski odbor je donio Odluku o raspodjeli financijskog rezultata poslovanja za 2024. godinu.**

4.A) Prijedlog ravnatelja za zasnivanje radnog odnosa za radna mjesta po raspisanom natječaju od 06.03.2025. godine.

Natječaj za popunu radnih mjesta objavljen je 06.03.2025. godine na internetskim stranica i oglasnoj ploči Obrtničke škole Bjelovar i Zavoda za zapošljavanje. Natječaj je bio otvoren do 14.03.2025. godine. Pregledom ponuda utvrđeno je da su se prijavili sljedeći kandidati za pojedina radna mjesta:

1. Nastavnik/ica koji/koja će obavljati poslove **iz strojarske skupine predmeta**, nepuno radno vrijeme – 14 sati tjedno u normi odnosno 25,5 sati tjedno od 40-satnog radnog vremena, na neodređeno, uz uvjet probnog rada od 6 mjeseci, jedan izvršitelj- nije pristigla niti jedna prijava.
2. Nastavnik/ica iz **graditeljske skupine predmeta**, puno radno vrijeme, neodređeno, uz uvjet probnog rada od 6 mjeseci, jedan izvršitelj, pristigla je jedna prijava:

Ivan Đuranec iz Velikog Trojstva, inženjer politehnike, uz molbu i životopis dostavio je diplomu, potvrdu o stečenim pedagoškim kompetencijama, uvjerenje o položenom stručnom ispitu, uvjerenje da se ne vodi kazneni postupak, e zapis o radnom stažu, zapis iz knjige državljana, kandidat nema odgovarajuću stručnu spremu za radno mjesto koje se prijavio.

1. Strukovni učitelj/ica / nastavnik/ica koji će obavljati **praktičnu nastavu** iz strojarske skupine predmeta, puno radno vrijeme, uz uvjet probnog rada od 3 mjeseca / 6 mjeseci, na neodređeno, jedan izvršitelj, pristigla je jedna prijava:

Matej Bošnjak, iz Bjelovara, stručni prvostupnik inženjer mehatronike, uz molbu i životopis dostavio, svjedodžbu o završenom stručnom studiju mehatronike, potvrdu o stečenim pedagoškim kompetencijama, domovnica, e zapis o radnom stažu, uvjerenje da se ne vodi kazneni postupak. Dokumenti zaprimljeni u roku. Kandidat nema potrebnu stručnu spremu sukladno Pravilniku o stručnoj spremi nastavnika u srednjim školama.

1. Nastavnik/ica iz **računalstva**, nepuno radno vrijeme ( 19,5 sati neposrednog odgojno obrazovnog rada tjedno odnosno 35,5 sati ukupno tjedno od 40-satnog radnog tjedna), na neodređeno, uz probni rad od 6 mjeseci, jedan izvršitelj, pristigla je jedna prijava:

Siniša Grašar, Pobjenik 216, Čazma, molba je zaprimljena u roku, priložio je životopis, uvjerenje o nekažnjavanju, e-zapis o radnom stažu, uvjerenje o stečenoj stručnoj spremi – specijalistički diplomski stručni studij- magistar inženjer informacijskih tehnologija, potvrdu o položenim pedagoškim kompetencijama, domovnica. Kandidat nema potrebnu stručnu spremu u skladu s Pravilnika o stručnoj spremi nastavnika u srednjim školama.

Ravnatelj je predložio zasnivanje radnog odnosa :

Za radno mjesto nastavnika računalstva - Siniša Grašar – na određeno vrijeme do zasnivanja radnog odnosa na osnovi ponovljenog natječaja u roku pet mjeseci sukladno članku 107. stavak 13 Zakona jer kandidat ne ispunjava propisane uvijete, a kako bi se osigurao kontinuitet u odvijanju nastave.

Za radno mjesto strukovnog učitelja iz praktične nastave – Matej Bošnjak, na određeno vrijeme do zasnivanja radnog odnosa na osnovi ponovljenog natječaja u roku pet mjeseci sukladno članku 107. stavak 13 Zakona jer kandidat ne ispunjava propisane uvijete, a kako bi se osigurao kontinuitet u odvijanju nastave.

Za radno mjesto nastavnika graditeljske skupine predmeta – Ivan Đuranec, na određeno vrijeme do zasnivanja radnog odnosa na osnovi ponovljenog natječaja u roku pet mjeseci sukladno članku 107. stavak 13 Zakona jer kandidat ne ispunjava propisane uvijete, a kako bi se osigurao kontinuitet u odvijanju nastave.

Za radno mjesto nastavnik strojarske skupine predmeta- nije bilo prijava, pa se predlaže raspodjela satnice na postojeće nastavnike strojarske skupine predmeta što će im ići u prekovremeni rad.

Na prijedlog ravnatelja nije bilo primjedbi, te su prisutni članovi jednoglasno prihvatili izneseni prijedlog.

**Ad. 4. Zaključak: Školski odbor dao je prethodnu suglasnost na prijedlog ravnatelja za zasnivanje radnog odnosa po raspisanom natječaj u od 6.3.2025. godine:**

**Ivan Đuranec, inženjer politehnike, za radno mjesto nastavnika iz graditeljske skupine predmeta, puno radno vrijeme, na određeno sukladno članku 107. stavak 13 Zakona o odgoju i obrazovanju u osnovnoj i srednjoj školi.**

**Matej Bošnjak , stručni prvostupnik inženjer mehatronike, za radno mjesto strukovni učitelj koji će obavljati poslove praktične nastave iz strojarske skupine predmeta, na puno radno vrijeme, određeno sukladno članku 107. stavak 13 Zakona o odgoju i obrazovanju u osnovnoj i srednjoj školi.**

**Siniša Grašar , magistar inženjer informacijskih tehnologija ,za radno mjesto nastavnika računalstva, nepuno radno vrijeme, na određeno sukladno članku 107. stavak 13 Zakona o odgoju i obrazovanju u osnovnoj i srednjoj školi.**

**Za radno mjesto nastavnika strojarske skupine predmeta , nepuno radno vrijeme nije bilo prijava. Sati će se preraspodijeliti nastavnicima strojarske skupine predmeta do kraja nastavne godine.**

**5.A)** Davanje suglasnosti za nabavu klima-uređaja

Ravnatelj je upoznao članove Školskog odbora sa prijedlogom za nabavu klima uređaja za prostorije škole s obrazloženjem da su u ljetnim mjesecima u učionicama i kancelarijama nesnošljive vrućine. Za početak bi se krenulo s nabavom klima uređaja za kancelarije ( ured administratora, ured pedagoga, ured tajnice, ured ravnatelja, prostor spremačica), a u drugoj etapi bi se opremile učionice u skladu s financijskim mogućnostima. Prema dobivenim ponudama iznos za opremu navedenih prostorija se kreće od 5.620 eura do 6.889,50 eura s PDV-om.

Također je naveo da je od 1.1. 2025. godine na snazi novi Zakon o upravljanju i održavanju zgrada koji regulira nova pravila koja se odnose na montažu klima uređaja na pročelje zgrada. S obzirom na te novine škola će zatražiti očitovanje od nadležnih službi o mogućnosti postavljanja uređaja na pročelje zgrade kako ne bi bila u prekršaju.

Članovi Školskog odbora su prihvatili prijedlog ravnatelja za nabavu klima uređaja.

**Ad. 5. Zaključak: Školski odbor prihvatio je prijedlog ravnatelja za kupnju klima uređaja.**

**6.A)** Obavijest o prestanku govora o radu zbog odlaska u mirovinu

Ravnatelj je izvijestio članova Školskog odbora da 10.04.2025. godine prestaje ugovor o radu Ljiljani Radoš zbog odlaska u starosnu mirovinu.

Kako će ostati upražnjeno radno mjesto spremačice, škola će morati zatražiti suglasnost od ministarstva za novo zapošljavanje.

Sjednica je završila u 16,40 sati

Zapisničar: Predsjednik Školskog odbora:

Tanja Horvat, dipl. iur. Vjekoslav Marković, dipl. ing.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA: 007-02/25-01/5

UR.BROJ: 2103-95-03-25-2

Bjelovar, 27.03.2025